Document ID: /roh_data/filtered/swiss_laws_in_ROHinterleaved.jsonl.gz/67756

This text was translated from DE into Rumantsch Grischun.

Werden Ehegatten vor Eintritt eines Vorsorgefalles geschieden, so gilt der Vorbezug als Freizügigkeitsleistung und wird nach Artikel 123 des Zivilgesetzbuches, den Artikeln 280 und 281 ZPO und den Artikeln 22–22b des Freizügigkeitsgesetzes vom 17. Dezember 1993 geteilt. Die gleiche Regelung gilt bei gerichtlicher Auflösung einer eingetragenen Partnerschaft.

Sch’ils conjugals vegnan divorziads avant l’entrada d’in cas da prevenziun, vala la retratga anticipada sco prestaziun da libra circulaziun e vegn partida tenor l’artitgel 123 dal Cudesch civil svizzer, tenor ils artitgels 280 e 281 CPC e tenor ils artitgels 22–22b da la Lescha dals 17 da december 1993 davart la libra circulaziun. La medema regulaziun vala per la schliaziun giudiziala d’in partenadi registrà.